Sewe beseer toe bussie koedoe op snelweg trefArgieffoto: skeeze, Pixabay Sewe mense is Vrydagmiddag beseer nadat ŉ bussie ŉ koedoe op die N4-snelweg naby Balmoral in Mpumalanga getref het. Russel Meiring, woordvoerder van ER24, het gesê die bestuurder van die minibustaxi het glo nie die koedoe in die pad gesien nie en dit getref. Die bussie het ŉ paar meter verder aan die kant van die pad tot stilstand gekom. “Sewe van die 14 insittendes van die bussie het geringe en matige beserings opgedoen. Gelukkig is niemand ernstig beseer nie,” het Meiring gesê. Die beseerdes is na die Witbank-hospitaal geneem vir behandeling en waarneming. Die koedoe het nie die botsing oorleef nie.